section_heading: Projekti
paragraph_text: S dr. Elvirom Kazazovićem s Fakulteta sporta i tjelesnog odgoja Univerziteta u Sarajevu napisao je dva sveučilišna udžbenika o planinarstvu ("Planinarstvo" 2011. i "Planine i planinarstvo“ 2017.). U svojstvu lektora sudjelovao je u pripremi opsežnog udžbenika "Speleologija“ (2017.). S tematskim izlaganjem „Petar Zoranić i planinarstvo“ te otkrićem podatka o tome kako je jedini sačuvani primjerak romana "Planine“ 1854. iz Dalmacije stigao u Zagreb sudjelovao je na međunarodnom znanstvenom skupu o Petru Zoraniću u Zadru i Ninu 2018. Angažiran je u radu s djecom i mladima kao voditelj planinarske grupe Gojzeki, suradnik na Maloj planinarskoj školi HPS-a na Velebitu, kao inicijator formiranja Radne skupine za djecu i mlade u Komisiji za školovanje HPS-a te inicijator dvaju seminara HPS-a za voditelje planinarskih skupina djece i mladih (Omanovac 2015. i Platak 2017.).